CELEX: C2005/143/09
Language: fi
Date: 2005-06-11 00:00:00
Title: Yhteisöjen tuomioistuimen tuomio, (toinen jaosto) 21 päivänä huhtikuuta 2005, yhdistetyissä asioissa C-207/03 ja C-252/03 (High Court of Justicen (England & Wales) Chancery Divisionin (Patents Court) ja Cour administrativen esittämät ennakkoratkaisupyynnöt): Novartis AG ym. vastaan Comptroller-General of Patents, Designs and Trade Marks for the United Kingdom ja Ministre de l'Économie vastaan Millennium Pharmaceuticals Inc. (Patenttioikeus — Lääkkeet — Lääkkeiden lisäsuojatodistus)

11.6.2005   
            
            
               FI
            
            
               Euroopan unionin virallinen lehti
            
            
               C 143/9
            
         
      YHTEISÖJEN TUOMIOISTUIMEN TUOMIO,
   (toinen jaosto)
   21 päivänä huhtikuuta 2005,
   yhdistetyissä asioissa C-207/03 ja C-252/03 (High Court of Justicen (England & Wales) Chancery Divisionin (Patents Court) ja Cour administrativen esittämät ennakkoratkaisupyynnöt): Novartis AG ym. vastaan Comptroller-General of Patents, Designs and Trade Marks for the United Kingdom ja Ministre de l'Économie vastaan Millennium Pharmaceuticals Inc. (1)
   
   (Patenttioikeus - Lääkkeet - Lääkkeiden lisäsuojatodistus)
   (2005/C 143/09)
   Oikeudenkäyntikielet: englanti ja ranska
   Yhdistetyissä asioissa C-207/03 ja C-252/03, joissa on kyse EY 234 artiklaan perustuvista ennakkoratkaisupyynnöistä, jotka High Court of Justice (England & Wales), Chancery Division (Patents Court) (Yhdistynyt kuningaskunta, C-207/03), ja Cour administrative (Luxemburg, C-252/03) ovat esittäneet 6.5.2003 ja 3.6.2003 tekemillään päätöksillä, jotka ovat saapuneet yhteisöjen tuomioistuimeen 14.5.2003 ja 13.6.2003, saadakseen ennakkoratkaisun asioissa Novartis AG (C-207/03), University College London ja Institute of Microbiology and Epidemiology vastaan Comptroller-General of Patents, Designs and Trade Marks for the United Kingdom ja Ministre de l'Économie (C-252/03) vastaan Millennium Pharmaceuticals Inc., aiemmin Cor Therapeutics Inc., yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans sekä tuomarit C. Gulmann (esittelevä tuomari), J.-P. Puissochet, R. Schintgen ja J. N. Cunha Rodrigues, julkisasiamies: D. Ruiz-Jarabo Colomer, kirjaaja: johtava hallintovirkamies M. Múgica Arzamendi, on antanut 21.4.2005 tuomion, jonka tuomiolauselma on seuraava:
   Sikäli kuin sellainen lääkkeen markkinoille saattamista koskeva lupa, jonka Sveitsin viranomaiset ovat myöntäneet ja joka tunnustetaan automaattisesti Liechtensteinin ruhtinaskunnassa tämän valtion lainsäädännön nojalla, on kyseisen lääkkeen ensimmäinen markkinoille saattamista koskeva lupa jossakin Euroopan talousalueen valtiossa, se on lääkkeiden lisäsuojatodistuksen aikaansaamisesta 18 päivänä kesäkuuta 1992 annetun neuvoston asetuksen (ETY) N:o 1768/92 13 artiklassa, sellaisena kuin sitä on Euroopan talousalueesta tehtyä sopimusta sovellettaessa tulkittava, tarkoitettu ensimmäinen markkinoille saattamista koskeva lupa.
   
      (1)  EUVL C 158, 5.7.2003, EUVL C 200, 23.8.2003.